CELEX: E2019J0008
Language: lt
Date: 2020-07-16 00:00:00
Title: Teismo Sprendimas 2020 m. liepos 16 d. byloje E-8/19 Scanteam AS prieš Norvegijos Vyriausybę, kuriai atstovauja Užsienio reikalų ministerija (Viešieji pirkimai – Direktyva 2014/24/ES – Termino „perkančioji organizacija“ apibrėžtis – ELPA valstybės diplomatinė atstovybė – EEE teisės taikytinumas – EEE susitarimo 126 straipsnis – EEE susitarimo geografinė taikymo sritis) 2020/C 374/09

2020 11 5   
            
            
               LT
            
            
               Europos Sąjungos oficialusis leidinys
            
            
               C 374/47
            
         
      TEISMO SPRENDIMAS
      2020 m. liepos 16 d.
      byloje E-8/19
      Scanteam AS prieš Norvegijos Vyriausybę, kuriai atstovauja Užsienio reikalų ministerija
      
         
            (Viešieji pirkimai – Direktyva 2014/24/ES – Termino „perkančioji organizacija“ apibrėžtis – ELPA valstybės diplomatinė atstovybė – EEE teisės taikytinumas – EEE susitarimo 126 straipsnis – EEE susitarimo geografinė taikymo sritis)
         
      
      (2020/C 374/09)
      Byloje E-8/19 Scanteam AS prieš Norvegijos Vyriausybę, kuriai atstovauja Užsienio reikalų ministerija dėl Viešųjų pirkimų skundų komiteto (Klagenemnda for offentlige anskaffelser) PRAŠYMO Teismui pagal ELPA valstybių susitarimo dėl Priežiūros institucijos ir Teisingumo Teismo įsteigimo 34 straipsnį išaiškinti 2014 m. vasario 26 d. Europos Parlamento ir Tarybos direktyvą 2014/24/ES dėl viešųjų pirkimų, kuria panaikinama Direktyva 2004/18/EB, suderintą su Europos ekonominės erdvės susitarimu, Teismas, kurį sudaro pirmininkas Pállis Hreinssonas (pranešėjas) ir teisėjai Peras Christiansenas ir Berndas Hammermannas, 2020 m. liepos 16 d. priėmė sprendimą, kurio rezoliucinė dalis yra tokia:
      Viešųjų pirkimų procedūrai, kurią ELPA valstybės diplomatinė atstovybė vykdo trečiojoje valstybėje, 2014 m. vasario 26 d. Europos Parlamento ir Tarybos direktyva 2014/24/ES dėl viešųjų pirkimų yra taikytina, jei viešieji pirkimai yra pakankamai glaudžiai susiję su EEE.